А.В. Щерба зэритхыщтыгъэмкIэ, лексикографие практикэм лъапсэу иIэр мэхьанэр ары. Адыгабзэм изэхэф ыкIи изэдзэкIыгъэ гущыIалъэхэм язэхэгъэуцуакIохэмрэ яредакторхэмрэ гущыIэм имэхьанэ икъэгъэлъэгъонкIэ гъэхъэгъэ шIукIаехэр ашIыгъэ нахь мышIэми, зэшIомыхыгъэу къэнагъэри макIэп. Iофыр къэзгъэхьылъэрэр адыгэ гущыIэм икъызэхэфынкIэ IэубытыпIэ ашIынэу IофшIагъэхэр лексикографхэм зэраIэкIэмылъыр ары. Ащ фэшI зэхэгъэуцуакIохэр шъхьадж ежь ишIэныгъэ къызэрихьэу Iофыгъом изэшIохын екIолIэн фаеу мэхъу.